PARLAMENTUL ROMÂNIEI

	Comisia pentru agricultură, silvicultură, industrie alimentară şi servicii  specifice
	                     Bucureşti, 24.09.2003  

                     Nr.24/360                                                                                                                                                                    


 R A P O R T 
asupra propunerii legislative pentru modificarea aliniatului 2, art.39 din  Legea nr.400/2002 pentru aprobarea  Ordonanţei de urgenţă a Guvernului nr.102/2001 privind modificarea şi completarea Legii nr.1/2000 pentru reconstituirea dreptului de proprietate  asupra terenurilor agricole şi forestiere, solicitate potrivit prevederilor Legii  Fondului Funciar nr.18/1991 şi ale Legii nr.169/1997, precum şi modificarea şi completarea Legii nr.18/1991, republicată 

Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare, cu propunerea legislativă pentru modificarea aliniatului 2, art.39 din Legea nr.400/2002 pentru aprobarea  Ordonanţei de urgenţă a Guvernului nr.102/2001 privind modificarea şi completarea Legii nr.1/2000 pentru reconstituirea dreptului de proprietate  asupra terenurilor agricole şi forestiere, solicitate potrivit prevederilor Legii  Fondului Funciar nr.18/1991 şi ale Legii nr.169/1997, precum şi modificarea şi completarea Legii nr.18/1991, republicată, transmisă cu adresa nr.13 din 14 aprilie  2003.


La întocmirea raportului, Comisia a avut în vedere avizul Consiliului Legislativ şi Punctul de vedere al Guvernului.


Propunerea legislativă are ca obiect de reglementare modificarea alineatului 2 al art.39 din Legea nr.400/2002 pentru aprobarea Ordonanţei de urgenţă a Guvernului nr.102/2001 privind modificarea şi completarea Legii nr.1/2000 pentru reconstituirea dreptului de proprietate  asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, precum şi modificarea şi completarea Legii nr.18/1991, republicată. 


Prin proiect se propune mărirea, cu până la 50 ha pentru fiecare titular asociat deposedat, a suprafeţelor de păşuni şi fâneţe ce se restituie formelor asociative.        

Propunerea legislativă pentru modificarea aliniatului 2, art.39 din Legea nr.400/2002 pentru aprobarea  Ordonanţei de urgenţă a Guvernului nr.102/2001 privind modificarea şi completarea Legii nr.1/2000 pentru reconstituirea dreptului de proprietate  asupra terenurilor agricole şi forestiere, solicitate potrivit prevederilor Legii  Fondului Funciar nr.18/1991 şi ale Legii nr.169/1997, precum şi modificarea şi completarea Legii nr.18/1991, republicată face parte din categoria legilor organice, potrivit prevederilor art.72 din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul Adam Crăciunescu – secretar de stat în Ministerul Agriculturii, Pădurilor, Apelor şi Mediului. 

La lucrările comisiei au fost prezenţi 32 de deputaţi, membri ai comisiei.

Propunerea legislativă a fost respinsă, cu un vot împotrivă şi o abţinere din voturile celor prezenţi, în şedinţa din 23.09.2003.


În urma dezbaterii, Comisia propune respingerea iniţiativei legislative pentru următoarele considerente:

1.  Prevederea din propunerea legislativă privind mărirea de la 10 hectare la 50 hectare a suprafeţelor de păşuni şi fâneţe nu poate avea ca unică motivaţie încălcarea dreptului de proprietate  privată, întrucât însăşi limita de 50 de hectare reprezintă o astfel de încălcare pentru cei ce au deţinut  suprafeţe de teren peste această limită.

2. Iniţiatori nu au avut în vedere gradul de emitere a titlurilor de proprietate. La data de 31 august 2003, au fost emise 95% din titlurile de proprietate pentru terenurile agricole şi 88%  din titlurile de proprietate pentru terenurile forestiere.



PREŞEDINTE,


              SECRETAR,

Ioan BÂLDEA 


              Victor NEAGU

Întocmit: Consilier:

              Anton Păştinaru

